Diari Oficial de la Generalitat Valenciana


Sumari del DOGV 9076, del 05-05-2021 (2021/4793)

Extracte de la Resolució de 26 d'abril de 2021, de la Direcció General d'Innovació Ecològica en la Construcció, per la qual es convoquen per al 2021 les subvencions a projectes, obres i investigació aplicada i desenvolupament de producte, d'impuls a la transició ecològica i innovació en l'entorn construït. Pla IRTA d'impuls a la innovació i recerca aplicada per a la transició ecològica en l'arquitectura.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9076

Data del DOGV
:   05-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4793


Data del document
:   26-04-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Extracte

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

Extracte de la Resolució de 26 d'abril de 2021, de la Direcció General d'Innovació Ecològica en la Construcció, per la qual es convoquen per al 2021 les subvencions a projectes, obres i investigació aplicada i desenvolupament de producte, d'impuls a la transició ecològica i innovació en l'entorn construït. Pla IRTA d'impuls a la innovació i recerca aplicada per a la transició ecològica en l'arquitectura. [2021/4793]  
BDNS (identif.): 560356.  
  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans  
  
Primer. Persones beneficiàries  
Podran ser beneficiàries, i per tant perceptores d'aquestes subvencions, qualsevol persona física o jurídica, de naturalesa pública o privada, que promoga la sostenibilitat i la innovació aplicada en la construcció, reforma o rehabilitació per a projectes i obres, i projectes d'investigació aplicada i desenvolupament de producte, en l'àmbit de la Comunitat Valenciana.  
  
Segon. Objecte  
La present resolució té per objecte l'aprovació de la convocatòria de concessió de subvencions, per al 2021, dirigida a cofinançar projectes i obres, de nova planta i rehabilitació, així com iniciatives d'investigació aplicada i desenvolupament de producte que fomenten la incorporació de mesures sostenibles i potencien la transferència tecnològica i la innovació aplicada com a valor afegit en l'entorn construït, mitjançant l'impuls de demostradors.  
Les actuacions subvencionables contribuiran a la transició ecològica de l'arquitectura donant suport a la lluita contra el canvi climàtic, apostant per la innovació com a catalitzador d'una sostenibilitat entesa en termes mediambientals, socials i econòmics, a través de mesures com ara les que es defineixen en la base primera de l'annex de l'Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica (DOGV 8915, 29.09.2020).  
  
Aquestes actuacions hauran de vetlar per la imprescindible hipocarbonització de l'entorn construït i la necessària transformació dels espais que habitem en llocs que promoguen l'equitat i el benestar d'una manera responsable amb el medi ambient i les persones. A més, incorporaran, en la mesura que siga possible, solucions innovadores que requerisquen ser validades en un entorn real, convertint l'actuació en un demostrador viu que fomente la transferència de coneixement.  
S'estableixen, per a això, tres programes:  
Programa 1: projectes.  
Programa 2: obres.  
Programa 3: investigació aplicada.  
  
Tercer. Bases reguladores  
Ordre 6/2020, de 24 de setembre, de la Vicepresidència Segona i Conselleria d'Habitatge i Arquitectura Bioclimàtica, s'aproven les bases reguladores de concessió de subvencions a projectes, obres i investigació aplicada i desenvolupament de producte, d'impuls a la transició ecològica i innovació en l'entorn construït. Pla IRTA d'impuls a la innovació i recerca aplicada per a la transició ecològica en l'arquitectura (DOGV 8915, 29.09.2020).  
  
Quart. Quantia  
La quantia total màxima global de les ajudes a concedir en la present convocatòria serà inicialment d'1.667.410,00 euros. Aquest import es determina a partir de la disponibilitat pressupostària de la línia indicada, de fons propis no condicionats de la Generalitat. L'abonament, tenint en compte la diversitat temporal de les actuacions subvencionables i segons el que es disposa en l'article 3 de l'ordre de bases reguladores, se subjectarà a una execució pressupostària desenvolupada en tres anualitats amb la següent dotació econòmica.  
Exercici pressupostari 2021: 972.410,00 euros  
Exercici pressupostari 2022: 295.000,00 euros  
Exercici pressupostari 2023: 400.000,00 euros  
  
L'import total convocat es distribueix dels tres programes, de la forma següent:  
Programa 1. Projectes 400.000,00 euros  
i. Projectes redactats 200.000,00 euros  
ii. Projectes no iniciats o en procés de redacció 200.000,00 euros  
Programa 2. Obres 900.000,00 euros  
i. Obres executades 450.000,00 euros  
ii. Obres no iniciades o en execució 450.000,00 euros  
Programa 3. Investigació aplicada 367.410,00 euros  
i. Projectes d'investigació 183.705,00 euros  
ii. Desenvolupament de producte 183.705,00 euros  
  
Cinqué. Termini de presentació de sol·licituds  
El termini de presentació de les sol·licituds finalitzarà l'1 de juny de 2021.  
  
València, 26 d'abril de 2021.- La directora general d'Innovació Ecològica en la Construcció: Nuria Matarredona Desantes.